<classify> Akizungumza na gazeti hili, Meneja Mawasiliano wa GGM, Tenga B. Tenga alisema wamesikitishwa na hukumu iliyotolewa na Shirikisho la Soka nchini TFF kupitia Kamati ya Nidhamu ya shirikisho chini ya Makamu Mwenyekiti Wakili, Jerome Msemwa.Mgodi wa Geita Gold uliidhamini timu hii kama sehemu ya kuendeleza michezo na kwa vijana wanaouzunguka mgodi. Menejimenti ya Mgodi wa Geita Gold imesikitishwa na maamuzi ya Kamati ya Nidhamu, alisema.Aliongeza kuwa, kutokana na maamuzi hayo ya TFF, uongozi wa GGM utajadili na kutoa maamuzi rasmi kuhusu udhamini huo na kama wataendelea kuidhamini klabu hiyo aliyosisitiza si mali ya mgodi, bali imesajiliwa kivyake na inajitegemea kuanzia uongozi hadi taratibu zake, isipokuwa udhamini tu.Kamati ya Nidhamu ilimkuta na hatia kocha msaidizi wa klabu ya Geita Gold, Choke Abeid na kumfungia maisha kutojihusisha na mpira wa miguu na kipa wa timu hiyo Dennis Richard amefungiwa miaka 10 pamoja na kulipa faini ya Sh milioni 10 huku timu hiyo ikishushwa hadi daraja la pili kwa madai ya kupanga matokeo.Geita ilidaiwa kupanga matokeo baada ya kuifunga JKT Kanembwa mabao 8-0 katika mchezo uliofanyika kwenye Uwanja wa Lake Tanganyika mjini Kigoma huku Polisi Tabora nao wakidaiwa kupanga matokeo katika mchezo wao dhidi ya JKT Oljoro, ambapo walishinda 7-0.  <topic>: MICHEZO 